Χημειοτροφικός

Στη Βιολογία ως χημειοτροφικός, ή χημειοσυνθετικός (chemoautotrophic ή chemotrophic), χαρακτηρίζεται ο οργανισμός εκείνος που είναι ικανός ο ιδιος να κατασκευάσει οργανικά μόρια από το διοξείδιο του άνθρακα και το νερό μέσα από μια διαδικασία χημειοσύνθεσης. Για παράδειγμα ο Θειοβάκιλλος οξειδώνει το υδρόθειο H2S προς θείο προκειμένου να παράγει την ενέργεια για τη χημειοσύνθεση.

Οι χημειοτροφικοί ή και χημειοσυνθετικοί οργανισμοί, όπως αποκαλούνται, αποτελούν μια μορφή των αυτότροφων οργανισμών ενώ η άλλη μορφή παρουσιάζει φωτοτροπισμό.

Σημειώνεται πως τόσο τα νιτρικά βακτήρια, όπως το νιτροβακτήριο, όσο και τα νιτρώδη βακτήρια, όπως η νιτροσομονάδα, που συμβάλλουν στον κύκλο του αζώτου, αναπτύσσονται και αυτά χημειοσυνθετικά. Συγκεκριμένα το μεν νιτροβακτήριο αποκτά την απαιτούμενη ενέργεια οξειδώνοντας τα νιτρώδη σε νιτρικά, ενώ η νιτροσομονάδα οξειδώνει την αμμωνία την οποία και μετατρέπει σε νιτρώδη άλατα.

Δείτε επίσης 
Ετερότροφος (προς σύγκριση)
Φωτότροφος (προς σύγκριση)

Μεταβολισμός
Μικροβιολογία
Βιολογικοί όροι
Τροφική οικολογία